alexandrainst/scandi-wiki huggingface dataset:
Hooker 'n Heat

Hooker 'n Heat er eit dobbeltalbum av blueslegenda John Lee Hooker og bluesrockbandet Canned Heat frå tidleg 1971. Det var det siste studioalbumet med munnspelspelaren, gitaristen og låtskrivaren Alan Wilson, som døydde i september 1970 av ein overdose. Biletet på framsida av plateomslaget vart teke etter Wilson var død, men biletet av han er å sjå på veggen bak John Lee Hooker. Gitaristen Henry Vestine var heller ikkje til stades då biletet vart teke. Personen som står føre vindauget, for Vestine, er manageren deira, Skip Taylor. 

Dei første seks spora på albumet er berre framført av Hooker aleine på gitar og vokal. På dei neste seks songane er Alan Wilson med på munnspel eller piano, medan heile bandet, utanom Bob Hite, som var produsent på innspelinga, spelte på dei resterande songane. 

Det var det første albumet til Hooker som gjekk inn på albumlista i USA, då det nådde 78. plassen på Billboard-lista.

Innhald

Medverkande
 John Lee Hooker - gitar (alle spor), vokal (alle spor), rytmegitar (spor 13), sologitar (spor 16)
 Alan Wilson - munnspel (spor 7-9, 13-15, 17), piano (spor 10-11), gitar (spor 12), rytmegitar (spor 16)
 Henry Vestine - sologitar (spor 13-15, 17)
 Antonio de la Barreda - bass (spor 13-17)
 Adolfo de la Parra - trommer (spor 13-17)

Kjelder
Denne artikkelen bygger på «Hooker 'n Heat» frå ,  den 27. august 2018. 
 oppgav desse kjeldene:

Musikkalbum frå 1970
John Lee Hooker-album
Canned Heat-album
Liberty Records-album
Samarbeidsalbum
Elektra Records-album
Album produserte av Bob Hite
Hette

Ei hette er eit hovudplagg som dekkjer hovudet utanom andletet, ofte festa til ein anorakk, ei kappe eller liknande. Hetter kan nyttast til å gje ly mot vind og vêr, som moteplagg, som uniform eller som ei form for tradisjonell klednad.

Uttrykket å «få hetta» blir gjerne brukt når ein mister evna til å tenkje klårt. Ordet hette blir også brukt for å skildre ein toppdel som liknar på ei hette, som til dømes ei hette av nysnø på toppen av eit fjell. Hettemåsen har namnet sitt etter den hetteliknande og mørke fjørdrakten som dekkjer hovudet om sommaren.

Kjelder 
 
 

Hovudplagg
Delar av klede
Historical Figures and Ancient Heads

Historical Figures and Ancient Heads er det åttande studioalbumet til Canned Heat, gjeve ut i 1971. Det var det første albumet utan det originale medlemmet og låtskrivaren Alan Wilson, som omkom året før. Joel Scott Hill kom inn som ny gitarist og Little Richard song duett med Bob Hite på «Rockin' with the King». Bassisten på albumet var Tony de la Barreda, som slutta i lag med Hill etter dette albumet og den påfølgjande turneen.

Innhald

Medverkande
Canned Heat
Bob Hite – vokal
Henry Vestine – sologitar
Joel Scott Hill – rytmegitar, vokal (på spor 1 & 7), sologitar (på spor 2)
Adolfo de la Parra – trommer, piano (på spor 5)
Antonio de la Barreda – bass

Andre medverkande
Little Richard – piano og vokal (på spor 3)
Clifford Solomon – saksofon (på spor 3)
Charles Lloyd – fløyte (på spor 4)
Harvey Mandel – sologitar (på spor 7)
Ernest Lane – piano (på spor 1)
Kevin Burton – orgel (på spor 4)
Ray Bushbaum – piano (på spor 7)

Produksjon
Produsert av Skip & Jim Taylor

Kjelder
Denne artikkelen bygger på «Historical Figures and Ancient Heads» frå ,  den 27. august 2018. 
 oppgav desse kjeldene:

Musikkalbum frå 1972
Canned Heat-album
United Artists Records-album
The New Age av Canned Heat

The New Age er det niande studioalbumet til Canned Heat, gjeve ut i 1973. Det var det første albumet med gitaristen James Shayne og klaverspelaren Ed Beyer. Clara Ward syng vokal på «Lookin' for My Rainbow», og dette var den siste innspelinga ho gjorde. Den kjende musikkritikaren Lester Bangs fekk sparken frå magasinet Rolling Stone etter å ha skrive ein «respektlaus» melding for albumet då det kom ut.

Innhald

Medverkande
Canned Heat
Bob Hite – solovokal (spor 1, 4, 6-8); korvokal (spor 2)
Henry Vestine – sologitar (spor 1-4, 6, 7, 9)
James Shane – rytmegitar (spor 2, 4, 6, 7); sologitar (spor 9); dobro (spor 5); slide dobro (spor 8); bass (spor 1, 3); korvokal (spor 1, 4); solovokal (spor 2, 5, 9)
Ed Beyer - klaverinstrument (all spor) 
Richard Hite – bass (spor 2, 4-7, 9); kontrabass (spor 8); rytmegitar (spor 1, 3); tuba (spor 4); korvokal (spor 1, 4); solovokal (spor 3)
Adolfo de la Parra – trommer (spor 1-4, 6, 7, 9)

Andre medverkande
 Clara Ward - vokal (spor 5)

Produksjon
 Skip Taylor - produsent
 John Stronach - lydteknikar

Kjelder
Denne artikkelen bygger på «The New Age (album)» frå ,  den 27. august 2018. 
 oppgav desse kjeldene: 
 

Canned Heat-album
Musikkalbum frå 1973
United Artists Records-album
Lomme

Ei lomme er ein liten, flat pose som er sydd fast til eit klesplagg. Lomma kan nyttast til å ha saker i gjennom ei opning i toppenden. Opninga kan for enkelte lommer stengjast med knappar eller glidelås. Lommer kan sitje innanfor yttertøyet, som til dømes framlommene på ei dongeribukse, eller i andre tilfelle sydd på utanpå yttertøyet, som baklommene på ei dongeribukse ofte er. Ei innerlomme, eller innanpålomme, er ei lomme som ein kan nå frå innsida av plagget og som finst i mange jakker. Lommer finst også på andre emne, som på vesker og lommebøker.

Ordet lomme er brukt i fleire uttrykk. «Å stå med hendene i lomma» vil i overført tyding seie å sjå på utan å gjere noko. «Å ha nokon i lomma» er eit uttrykk for å ha makt over nokon.

Kjelder 
 

Ilåt
Delar av klede
One More River to Cross av Canned Heat

One More River To Cross er det tiande studioalbumet til Canned Heat, gjeve ut i 1973. Bandet forhandla seg ut av kontrakten sin med Liberty Records og debuterte her på Atlantic Records. Albumet inneheld blåsarar framført og arrangerte av Muscle Shoal Horns i lag med Barry Beckett og Roger Hawkins. Plateomslaget vart designa av Ernie Cefalu.

Innhald

Medverkande
Canned Heat
Bob Hite – vokal, munnspel
Henry Vestine – sologitar
James Shane – rytmegitar, bass, vokal
Ed Beyer - klaverinstrument
Richard Hite – bass, rytmegitar, vokal
Adolfo de la Parra – trommer

Andre medverkande
Muscle Shoal Horns - blåsarar
Roger Hawkins - trommer
Barry Beckett - klaverinstrument

Produksjon
Barry Beckett - produsent
Roger Hawkins - produsent
Jerry Masters - lydteknikar
Steve Melton - lydteknikar

Kjelder
Denne artikkelen bygger på «One More River to Cross (album)» frå ,  den 27. august 2018. 
 oppgav desse kjeldene: 
 

Musikkalbum frå 1973
Canned Heat-album
Album produserte av Barry Beckett
Atlantic Records-album
Glidelås

Glidelås er ein stengjemekanisme, ofte brukt på klede, vesker og anna, der to rader av metall- eller plasttenner grip inn i kvarandre. Radene blir samla eller åtskilde av eit lukkestykke, som kan skyvast fram og attende.

Historie 
Det første patentet på glidelåsen vart teke ut i 1851 av den amerikanske symaskinkonstruktøren Elias Howe (1819–67). Viktige forbetringar vart gjort av Whitcomb Judson, som kunne vise glidelåsar på verdsutstillinga i 1893. I 1913 vart oppfinninga utvikla vidare av svensk-amerikanaren Gideon Sundbäck, og frå 1930 var glidelåsen utbreitt som eit alternativ til knappar. Motedesignaren Elsa Schiapparelli var den første som brukte glidelåsar i haute couture i midten av 1930-åra.

I dei første glidelåsene vart hektene sydd fast, ei og ei, for hand. Sundbäck utvikla ein glidelås der hektene vart stansa ut og klemt fast på to tøyband, som sidan kunne syast på med maskin, tilsvarande glidelåsane i dag.

Kjelder 
 
 

Festemiddel
Delar av klede
Knapp

Knapp er ei lita, rund eller firkanta skive eller kule som er festa til eit klesplagg for å hekte plagget saman eller til pynt. Knappar kan vere laga av mange ulike materiale, frå edelsteinar til plast.

Ordet knapp er også brukt om ein tapp som fungerer som ein brytar på eit apparat eller intrument, eller om ein kuleforma ting som er festa på den avsluttande delen av noko, til dømes flaggknapp øvst på ei flaggstong.

Kjelder 
 
 

Festemiddel
Delar av klede
Reheated

Reheated er det tolvte albumet til Canned Heat, gjeve ut i 1988. Bandet bestod no av to frå den klassiske besetninga deira, Fito de la Parra og Larry Taylor. 

Songen «Bullfrog Blues» var opphavleg ei B-side til den første singelen Canned Heat spelte inn i 1967. «Built for Comfort» av Willie Dixon vart popularisert av Howlin' Wolf; «Take Me to the River» er ein R&B/soul-song som er blitt spelt av artistar som Al Green og Talking Heads, og dei spelte i tillegg Tom Waits sin «Gunstreet Girl»

Innhald

Medverkande
Canned Heat
Fito de la Parra – trommer, vokal
Larry Taylor – bass, gitar, vokal
James Thornbury – slidegitar, munnspel, vokal
Junior Watson – sologitar, vokal 

Produksjon
Lydteknikar: Marvin «The Blade» McNeil
Miksa i Sounder Studios i Granada Hills i California
Mastra i Digiprep Studios, Hollywood, California
Leiande produsent: Wolfgang Rott

Kjelder
Denne artikkelen bygger på «Reheated» frå ,  den 27. august 2018. 
 oppgav desse kjeldene: 
 

Musikkalbum frå 1988
Canned Heat-album
SPV/Steamhammer-album
Veske

Ei veske er eit ilåt som kan brukast til å bere saker i. Vesker finst i fleire storleikar til ulike føremål. Større vesker med mjuke sider og handtak, med form som ein sekk, er ofte kalla bagg.

Sjå òg 
 Handveske
 Skuleveske
 Toalettveske

Kjelder 
 

Vesker
Handveske

Ei handveske er ei mindre veske til å bere i handa. Forma og utsjånaden til handvesker har endra seg mykje med moten, og det er blitt utvikla luksusutgåver av dei. Storleiken kan variera frå mikrovesker til kjempevesker.

Historie

Eit tidleg døme på ei veske som kan kallast ei handveske er ei kvinneveske frå Irak frå 1300-talet. Veska er laga av messing med inkrustering av gull og sølv, og er den einaste ein kjenner til i sitt slag. Ho kan ha vore laga for ei adelskvinne frå det mongolske Il-Khanid-dynastiet (1256-1353). Veska blei truleg boren for kvinna av ein tenar.

Elles har ein i mange drakttradisjon brukt lause lommar eller vesker som ein kunne henga i beltet. Japansk inro, norsk bunadveske og skotsk sporran er døme på dette. 

På 1700-talet endra den europeiske kvinnemoten seg til å ha ein slank, straumlinjeforma figur som ideal. Vesker hengande i livet passa ikkje inn i denne. I staden kunne ein ha ein pompadur ved handleddet. Desse kunne vera av fløyel eller silke og vera fint dekorerte. Menn byrja i staden å få innsydde lommar i buksene.

Mot slutten av 1800-talet blei det vanlegare for kvinner å halda eigedelane sin samla og skjulte i ei veske når dei var ute i det offentlege. Dette kunne symbolisera fridom og sjølvstende for dei, på same måte som større vesker med skulderreimer gjorde det for kvinner tidleg på 1900-talet.

Galleri

Mote- og samleobjekt

Handvesker kan vera ein del av eit mote-ensemble, og lagast i ei rekkje ulike typar skinn, tekstil eller kunststoff. Dei kan pyntast med saum, broderi, perler, edelsteinar og liknande. Frå 1920-talet laga gullsmedar som Cartier luksusvesker med diamantar, rubinar, safirar, smaragdar og perler.

Handvesker kan vera ettertrakta luksusgjenstandar med høge prisar. Dette gjeld til dømes Birkin-veska frå motehuset Hermès. I 2018 selde auksjonshuset Christie’s eit eksemplar av ei slik veske, som avbilda Himalaya og var pynta med kvitt gull og diamantar, for 267 500 britiske pund.

Galleri

Kjelder 

Vesker
Toalettveske

Toalettveske eller toalettmappe er ei lita veske til å ha toalettsaker i, som tannbørste, tannkrem, tanntråd, deodorant, negleklippar, pinsett, såpe og barberutstyr. Ein bruker ofte toalettveske medan ein er på reise og under andre omstende der permanente hyller og skap for oppbevaring av toalettsaker ikkje er lett tilgjengeleg.

Kjelder 
 

Reinsemd
Reiseliv
Vesker
Handleveske

Ei handleveske er ei veske som ein brukar til å frakte varer i, gjerne heim frå butikkar etter at ein har handla. Handlevesker i plastikk er ofte laga for eingongs bruk, sjølv om folk kan bruke dei på nytt til lagring eller som søppelposar. Andre handlevekser er laga i eit sterkare materiale, slik at dei kan nyttast til fleire handleturar. 

Mange vel å bruke handlevesker av nylon til å bere matvarer i, mellom anna for å redusere kostnader til eingongs plastposar og spare miljøet for plastavfall.

Kjelder 
 
 

Handel
Vesker
Ryggsekk

Ryggsekk er ein sekk til å bere på ryggen i reim over skuldrene og eventuelt supplert med eit hofteberebelte. Ryggsekkar er populære for å frakte eigendelar under reiser og utflukter. Beresystema på moderne ryggsekkar er utvikla med tanke på anatomi, vektfordeling og berekomfort. Ryggsekkar finst i fleire storleikar og dei mindre variantane er vanlege som skulevesker.

Ryggsekkar er ofte brukt av vandrarar og studentar, og er til vanleg føretrekt framfor handvesker for å bere tunge saker, sidan hendene har avgrensa kapasitet til å bere tungt over lengre tid.

Større ryggsekkar, brukt for å bere laster over 10 kilogram, i tillegg til mindre sportsryggsekkar, fører vanlegvis den største delen av vekta til hofta gjennom polstra hoftebelte, medan skulderreimene i hovudsak bidreg til balansering av vekta. Dette aukar potensialet for å bere meir i sekken, ettersom hoftene er sterkare enn skuldrene, og aukar også balansen og smidigheita, sidan vekta er konsentrert nærare massesenteret til beraren av ryggsekken.

Kjelder 
 

Friluftsliv
Husgeråd
Vesker
Skuleveske

Ei skuleveske er ei veske til å ha skulebøker og andre skulesaker i, ofte med ein stropp. Stroppen er ofte lagt slik at han heng diagonalt over kroppen, medan veska heng på den motsette hofta i staden for direkte under skuldra. Dei er tradisjonelt brukt til å bere bøker i.

Ein liten ryggsekk brukt som skuleveske er ofte kalla ransel.

Kjelder 
 
 

Utdanningsutstyr
Vesker
Marion Ravn

Marion Elise Ravn () er ein norsk vokalist, musikar og låtskrivar, kjend som Marion Ravn eller Marion Raven.

Ho byrja den musikalske karrieren sin som tiåring, då ho spelte inn eit barnesongalbum saman med Marit Larsen. Dei to danna seinare duoen M2M.

Kjelder

Norske musikarar
Norske songarar
Norske låtskrivarar
Folk frå Lørenskog
M2M

M2M var ei norsk popgruppe frå Lørenskog, danna av Marit Larsen og Marion Ravn.

Norske popgrupper
Stefan Kuntz

Stefan Kuntz () er ein tysk tidlegare fotballspelar frå Neunkirchen i Saarland som vart europameister med Tyskland i 1996. Angrepsspelaren var med vinne både ein cuppokal og ein ligameisterpokal med FC Kaiserslautern.

Klubbspel
Kuntz fekk proffkontrakt med VfL Bochum i 1983 og spelte for klubben til 1986, då han vart toppskårar i bundesligaen. Dei neste tre sesongane gjorde han teneste i Bayer Ürdingen. Sommaren 1989 vart han overført til FC Kaiserslautern. I mai 1990 skåra han det tredje målet då Kaiserslautern på Olympiastadion i Berlin vann den vesttyske cupfinalen med 3-2 over Werder Bremen. Året etter var han ein sentral spelar då laget hans vann bundesligaen, han vart då også kåra til årets spelar i Tyskland. Sesongen 1993/94 var Kuntz toppskårar i den tyske serien for andre gong. Perioden 1995-99 var Kuntz aktiv ein sesong i tyrkiske Beşiktaş, to sesongar i Arminia Bielefeld, før han i 1998/99 avslutta profflivet der han byrja, i VfL Bochum.

Landslagsspel
Fyrst 31 år gammal fekk Kuntz sin debut på det tyske landslaget, han skåra då det andre målet i ein landskamp mot USA i Palo Alto, ein kamp der Tyskland sigra 3-0. Han var med i VM-troppa 1994, ein meisterskap han måtte nøye seg med å vere innbytar i ein kamp. Under Fotball-EM 1996 i England var han med i alle kampane. I semifinalen mot vertslandet utlikna han til 1-1, noko som også var stillinga etter ekstraomgangane. Han skåra også på si straffe då Tyskland vann straffeskytinga. Kuntz spelte heile EM-finalen mot Tsjekkia, ein kamp som innbytaren Oliver Bierhoff avgjorde på «golden goal». Fram til oktober 1997 deltok Kuntz i 25 landskampar og skåra seks mål.

Merittar
Europameister: 1996 for Tyskland
Vesttysk cupmeister: 1990 med FC Kaiserslautern
Tysk seriemeister: 1991 med FC Kaiserslautern

Kjelder
Denne artikkelen bygger på «Stefan Kuntz» frå ,  den 28. august 2018.  
 
eu-football

Tyske fotballspelarar
Kaiserslautern-spelarar
Bochum-spelarar
Arminia Bielefeld-spelarar
Besiktas-spelarar
Spelarar i Fotball-EM 1996
Hovuddirektoratet for missil og artilleri

Hovuddirektoratet for missil og artilleri i det russiske forsvarsdepartementet (russisk Glavnoye Raketno-Artilleriyskoye Upravleniye, forkorta GRAU) 

Den viktigaste rolla til direktoratet er å skape ein GRAU-indeks til alle viktige våpen og alt viktig materiell i heile Russland. Ved hjelp av denne indeksen kan ein raskt finne fram til 
materiellbiten og få ei meining om kva det er.

Det russiske forsvarsdepartementet
Berry van Aerle

Hubertus Aegidius Hermanus van Aerle, kjend som Berry van Aerle, () er ein nederlandsk tidlegare fotballspelar frå Helmond som vart europameister med Nederland i 1988, nøyaktig ein månad etter han med PSV Eindhoven var med å vinne europacupen 1988. Han spelte jamnast høgreback, tidvis vart han nytta i ei defensiv midtbanerolle.

Klubbspel
Aerle debuterte for PSV i mai 1982 og spelte totalt 278 seriekampar for laget frå Eindhoven fram til 1994. Med PSV vart han nasjonal seriemeister fem gongar i tida 1986-92. Høgdepunktet som PSV-spelar opplevde han då laget vann Europacupen 1988 med 6-5 mot Benfica, etter ein mållaus kamp og straffeskyting. 1986/87-sesongen spelte Aerle på Royal Antwerp i Belgia på utlån. Han avslutta fotball-karrieren med ein sesong, 1994/95, på andrenivålaget Helmond Sport frå fødebyen. Aerle skåra einast 12 seriemål gjennom sine 13-14 sesongar i toppfotballen.

Landslagsspel
Nederlands landslag gjorde seg nytte av Aerle i 35 kampar frå debuten i Polen i 1987, utan han nokon gong kom på skåringslista. Under den sigerrike europameisterskapen i 1988, der Nederland vann finalen med 2-0 over Sovjetunionen, spelte Aerle høgreback i alle fem oppgjera til Nederland. Sidan deltok han i |Fotball-VM 1990 og i EM 1992, i begge turneringane med plass i fyrsteellevaren. Han spelte sin siste landskamp i november 1992, som i debuten med Polen på motsett banehalvdel.

Merittar
Europameister: 1988 for Nederland
Vinnar av meisterligaen: 1987 med PSV Eindhoven
Nederlandsk seriemeister: 1986, 1988, 1989, 1991 og 1992 med PSV Eindhoven
Nederlandsk cupmeister: 1988, 1989 og 1990 med PSV Eindhoven

Kjelder
Denne artikkelen bygger på «Berry van Aerle» frå ,  den 28. august 2018.  
 
eu-football 

Nederlandske fotballspelarar
PSV-spelarar
Royal Antwerp-spelarar
Spelarar i Fotball-EM 1988
Spelarar i Fotball-VM 1990
Spelarar i Fotball-EM 1992
GRAU-indeks

Den viktigaste rolla til GRAU er å skape ein GRAU-indeks til alle viktige våpen og alt viktig materiell i heile Russland. Ved hjelp av denne indeksen kan ein raskt finne fram til materiellbiten og få ei meining om kva det er.

Den første delen av GRAU-indeksen er eit tal som viser kva forsvars- eller våpengrein materiellet høyrer til.

1 (Elektronikk)
Døme: 1V33 = AZK-7
1L29 = SPR-2 Rtut-B
1P29 = USP-1

2 (Artilleri og missil)
Døme:
2S1 Gvosdika
2S19 Msta
2S3 Akatsija
2S12 Sani

3 (Missil i hæren og marinen)
Døme: 
3K10 = S-10-missilet
3K50 = Bal missilkompleks

4 (Stridshovud, panser 
Døme:
4K51 = SSC-3 STYX sitt stridshovud

5 (Luftvern)
Døme:
56P562T  = KPVT mitraljøse

6 (Personlege våpen og materiell)
Døme 
6P35 = Jarygin-pistol

7 (Ammunisjon til personlege våpen)

8 (Missil og missilutstyr)
Døme: 
8K34 = SS-11

9 (Hærmissil og UAV)
Døme: 
9K114 Sjturm

10 (Utstyrsdeler)

11 (Missil og satellittar)

14 (Missil og missildelar)

15 (Strategiske missil)

Det andre elementet er ein kyrillisk bokstav som indikerer subkategorien, og det 
tredje indikerer ein spesifikk modell.

Bakgrunnsstoff 
 Индексы ГРАУ МО СССР / РФ | Бронетехника мира  (russisk)
 Индексы оружия (ГРАУ, ГАУ и др.) – Guns.ru Talks (russisk)
 Индексы ГРАУ | Занимательная саперка  (russisk)
 Русская Сила | Индексные обозначения военной техники ГРАУ МО  (russisk)
 Aviation.ru: GRAU-Index Artilleriesystem (engelsk) 
 designation-systems.net: GRAU-Index für Raketen und Raumfahrzeuge mit Erläuterungen (engelsk)

 Literatur 
 Duncan Lennox: Russian Missile Designators in Jane’s Intelligence Review, Ausgabe März 1993
 Steven Zaloga: Russian Missile Designations in Jane’s Intelligence Review, Ausgabe August 1994

Det russiske forsvarsdepartementet
Johan Lunde

Johan Peter Lunde () var ein norsk teolog som var biskop i Oslo frå 1922 til 1937. Grunna sitt sterke engasjement for søndagsskulen og den religiøse opplæringa av born, fekk han tilnamnet barnebispen. På morssida var han etterkomar av prestane Claus Pavels og Johan Nordahl Brun.

Liv og gjerning
Lærarsonen Lunde voks opp på Lillehammer. Etter eksamen artium 1883 studerte han ei tid filologi ved universitetet i Kristiania, før han byrja studere teologi. Han vart cand.theol. 1890 og arbeidde så der etter som lærar til 1897. Sidan var han kapellan i Kristiansand stift til han i 1900 tok over som sokneprest i Bygland. I Setesdal møtte han ei sjølvbyrg lekmannsrørsle som han stilte seg på linje med.

Tida 1906 til 1920 var Lunde tilsett ved St. Johannes-kyrkja i Stavanger, frå 1910 som sokneprest. Her engasjerte han seg sterkt i ytre og indre misjon og sosialt arbeid. Særleg utmerkte han seg i arbeidet for søndagsskulen. Han var også medlem i bystyret og ei tid skulestyre-formann i byen. I 1920 flytta han til Kristiania og var sokneprest for Gamlebyen.

Lunde hadde tidlegare markert seg som ein motstandar av bibelkritikk og liberal teologi. Saman med hans engasjement for søndagsskulen og for alt misjonsarbeid, vart han såleis rekna for å vere ein aktør på den konservative sida i den teologiske striden mellom liberal og konservativ kristendom. Sterke kyrkjemenn fremja kandidaturet hans, før han vart vald til biskop for Oslo i 1922. I si gjerning som biskop la Lunde vekt på praktisk arbeid. Kristendomen var for han liketil, om alle fann fram til den kristne trua ville konfliktane i samfunnet og i tankelivet vere nærare ei løysing.

Kjelder
Johan Lunde i Norsk biografisk leksikon

Norske biskopar
Olaf Edvard Moe

Olaf Edvard Moe () var ein norsk teolog, fødd i Modum, son til Oscar Moe.

Olaf Edvard Moe vart cand.theol. i 1900 og dr.theol. i 1912. Frå 1906 til 1916 var han dosent i nytestamentleg teologi ved Universitetet i Oslo. I 1916 fekk han stilling ved Menighetsfakultetet i same byen og arbeidde som professor der heilt fram til 1953.

Moe skreiv fleire verk om Paulus og den apostoliske kyrkja. Han kom også med vitskaplege kommentarar til Johannes-evangeliet og Romarbrevet. I 1956 gav han ut memoarboka Levet og lært.

Kjelder
Store norske leksikon

Norske teologar
Folk frå Modum
Murau

Murau er ein kommune i distriktet Murau i forbundslandet Steiermark i Austerrike. Kommunen har ei flatevidd på 76,6 km² og i kring 3 600 ibuarar. Landsbyen ligg ved elva Mur i ein fjelldal, 829 meter over havet.

Enkelte vintrar på 1980-90-talet arrangerte Murau verdscuprenn i nordisk kombinert og i skihopping. Turisme, både sommar- og vinterturisme, spelar ei rolle for kommunen. Dei norske kombinertrennarane Hallstein Bøgseth og Fred Børre Lundberg har begge vunne verdscuptevlingar i Murau.

Kjelder
Denne artikkelen bygger på «Murau» frå ,  den 29. august 2018.  
 

Kommunar i Steiermark